钦定古今图书集成/明伦汇编/闺媛典/第040卷 > 召南申女
## 钦定古今图书集成/明伦汇编/闺媛典/第040卷 > 召南申女

按刘向《列女传》召南，“申女者，申人之女也。既许嫁于
鄷，夫家礼不备而欲迎之。女与其人言，以为夫妇者，
人伦之始也，不可不正。”《传》曰：“正其本则万物理，失之
毫厘，差之千里。是以本立而道生，源洁而流清。故嫁
娶者，所以重承业，继先祖，为宗庙主也。夫家轻礼违
制，不可以行，遂不肯往。夫家讼之于理，致之于狱，女”
终以一物不具，一礼不备，守节持义，必死不往。而作
《诗》曰：“虽速我狱，室家不足。”言夫家之礼不备足也。君
子以为得妇道之仪，故举而扬之，传而法之，以绝无
礼之求，防淫欲之行焉。又曰：“虽速我讼，亦不女从”，此
之谓也。